b'\n_START_ARTICLE_\nX-Men (film)\n_START_SECTION_\nSubiectul filmului\n_START_PARAGRAPH_\nLa \xc3\xaenceputul filmului, un Magneto pre-adolescent a fost desp\xc4\x83r\xc8\x9bit de p\xc4\x83rin\xc8\x9bii s\xc4\x83i de solda\xc8\x9bii nazi\xc8\x99ti \xc8\x99i \xc3\xaen aceste momente \xc3\xaencep puterile sale s\xc4\x83 se manifeste (c\xc3\xa2nd \xc3\xaendoaie un gard de metal care \xc3\xael desparte de p\xc4\x83rin\xc8\x9bii s\xc4\x83i). \xc3\x8en Congres, senatorul Robert Kelly \xc3\xaencearc\xc4\x83 s\xc4\x83-i conving\xc4\x83 pe cei prezen\xc8\x9bi s\xc4\x83 voteze o lege pentru \xc3\x8enregistrarea mutan\xc8\x9bilor (benzi desenate), care i-ar obliga pe mutan\xc8\x9bi s\xc4\x83-\xc8\x99i dezv\xc4\x83luie \xc3\xaen public identitatea \xc8\x99i abilit\xc4\x83\xc8\x9bile. Magneto \xc3\xae\xc8\x99i \xc3\xaencepe planurile de a egala scorul \xc3\xaentre mutan\xc8\x9bi \xc8\x99i oameni. \xc3\x8entre timp, o fat\xc4\x83 pe nume Marie (av\xc3\xa2nd porecla Rogue) fuge de acas\xc4\x83 din Meridian, Mississippi. Ea \xc3\xael \xc3\xaent\xc3\xa2lne\xc8\x99te pe Wolverine \xc3\xaen Canada. Deodat\xc4\x83, am\xc3\xa2ndoi sunt ataca\xc8\x9bi de Sabretooth, un mutant asociat cu Magneto. Cyclops \xc8\x99i Storm sosesc \xc8\x99i \xc3\xaei salveaz\xc4\x83 pe Wolverine \xc8\x99i Rogue, aduc\xc3\xa2ndu-i la X-Vil\xc4\x83. Profesorul Charles Xavier conduce institu\xc8\x9bia \xc8\x99i grupul de mutan\xc8\x9bi care \xc3\xaencearc\xc4\x83 s\xc4\x83 fac\xc4\x83 pace cu oamenii, s\xc4\x83-i educe pe tinerii mutan\xc8\x9bi s\xc4\x83-\xc8\x99i foloseasc\xc4\x83 puterile \xc8\x99i s\xc4\x83 \xc3\xael opreasc\xc4\x83 pe Magneto s\xc4\x83 fac\xc4\x83 r\xc4\x83zboi cu oamenii._NEWLINE_Senatorul Kelly este r\xc4\x83pit de Mystique \xc8\x99i Toad \xc8\x99i adus la Magneto, care testeaz\xc4\x83 pe Kelly o ma\xc8\x99in\xc4\x83 care cauzeaz\xc4\x83 \xc3\xaen mod artificial muta\xc8\x9bii. Kelly reu\xc8\x99e\xc8\x99te s\xc4\x83 evadeze din captivitate cu ajutorul noilor sale abilit\xc4\x83\xc8\x9bi. Dup\xc4\x83 ce un accident o face pe Rogue s\xc4\x83 \xc3\xae\xc8\x99i foloseasc\xc4\x83 puterile asupra lui Wolverine, ea este convins\xc4\x83 de Mystique (deghizat\xc4\x83 ca Bobby Drake, un b\xc4\x83iat de care \xc3\xaei place tinerei Rogue), c\xc4\x83 Xavier este sup\xc4\x83rat pe ea \xc8\x99i c\xc4\x83 ea ar trebui s\xc4\x83 plece de la \xc8\x99coal\xc4\x83. Xavier folose\xc8\x99te Cerebro pentru a o g\xc4\x83si pe Rogue la gar\xc4\x83. Mystique p\xc4\x83trunde \xc3\xaen Cerebro \xc8\x99i saboteaz\xc4\x83 ma\xc8\x99in\xc4\x83ria. Wolverine o convinge pe Rogue s\xc4\x83 r\xc4\x83m\xc3\xa2n\xc4\x83 la \xc8\x99coala lui Xavier. Apoi urmeaz\xc4\x83 o lupt\xc4\x83 \xc3\xaentre X-Men \xc8\x99i Fr\xc4\x83\xc8\x9bia Mutan\xc8\x9bilor R\xc4\x83uf\xc4\x83c\xc4\x83tori. Rogue este luat\xc4\x83 prizonier\xc4\x83 de Magneto. Profesorul Xavier \xc3\xaencearc\xc4\x83 s\xc4\x83 \xc3\xael opreasc\xc4\x83 pe Magneto, \xc3\xaens\xc4\x83 nu reu\xc8\x99e\xc8\x99te. Senatorul Kelly merge la \xc8\x99coala lui Xavier, \xc3\xaens\xc4\x83 e prea t\xc3\xa2rziu \xc8\x99i se dizolv\xc4\x83 \xc3\xaentr-o balt\xc4\x83 de ap\xc4\x83, c\xc3\xa2nd muta\xc8\x9bia suferit\xc4\x83 devine instabil\xc4\x83._NEWLINE_Membrii echipei X-Men afl\xc4\x83 c\xc4\x83 Magneto inten\xc8\x9bioneaz\xc4\x83 s\xc4\x83 foloseasc\xc4\x83 abilitatea lui Rogue pentru scopurile sale, astfel \xc3\xaenc\xc3\xa2t Rogue s\xc4\x83 poat\xc4\x83 pune ma\xc8\x99in\xc4\x83ria \xc3\xaen func\xc8\x9biune. Xavier \xc3\xaencearc\xc4\x83 s\xc4\x83 foloseasc\xc4\x83 Cerebro pentru a o g\xc4\x83si pe Rogue, \xc3\xaens\xc4\x83 sabotajul mutantei Mystique \xc3\xael face s\xc4\x83 intre \xc3\xaen com\xc4\x83. Jean \xc3\xael ajut\xc4\x83 \xc8\x99i folose\xc8\x99te Cerebro pentru a g\xc4\x83si ma\xc8\x99in\xc4\x83ria lui Magneto pe Insula Libert\xc4\x83\xc8\x9bii, ma\xc8\x99in\xc4\x83rie pe care Magneto inten\xc8\x9bioneaz\xc4\x83 s\xc4\x83 o foloseasc\xc4\x83 contra conduc\xc4\x83torilor lumii care se \xc3\xaent\xc3\xa2lnesc pentru consf\xc4\x83tuiri l\xc3\xa2ng\xc4\x83e Insula Ellis. Tocmai c\xc3\xa2nd grupul ajunge \xc3\xaen v\xc3\xa2rful statuii Libert\xc4\x83\xc8\x9bii, Magneto \xc8\x99i Sabretooth \xc3\xaempiedic\xc4\x83 grupul \xc8\x99i continu\xc4\x83 cu planurile lor. Magneto \xc3\xae\xc8\x99i transfer\xc4\x83 puterile sale tinerei Rogue pe care o oblig\xc4\x83 s\xc4\x83 le foloseasc\xc4\x83 pentru a porni ma\xc8\x99in\xc4\x83ria. Wolverine se elibereaz\xc4\x83 \xc8\x99i se lupt\xc4\x83 cu Sabretooth; totu\xc8\x99i, Wolverine este aruncat peste marginea statuii \xc8\x99i Sabretooth se \xc3\xaendreapt\xc4\x83 spre grop pentru a-i ucide._NEWLINE_Wolverine se \xc3\xaentoarce, iar Cyclops, cu ajutorul lui Jean, \xc3\xael r\xc4\x83stoarn\xc4\x83 pe Sabretooth de pe statuie. C\xc3\xa2nd Jean \xc3\xael opre\xc8\x99te, Storm \xc3\xae\xc8\x99i folose\xc8\x99te abilit\xc4\x83\xc8\x9bile pentru a-l duce pe Wolverine \xc3\xaen v\xc3\xa2rful ma\xc8\x99in\xc4\x83riei lui Magneto. C\xc3\xa2nd \xc3\xae\xc8\x99i d\xc4\x83 seama c\xc4\x83 nu mai au timp, Wolverine \xc3\xaencearc\xc4\x83 s\xc4\x83 opreasc\xc4\x83 ma\xc8\x99in\xc4\x83ria \xc8\x99i s\xc4\x83 o salveze pe Rogue, \xc3\xaens\xc4\x83 Magneto, rec\xc3\xa2\xc8\x99tig\xc3\xa2ndu-\xc8\x99i par\xc8\x9bial for\xc8\x9bele, opre\xc8\x99te ghearele lui Wolverine. Cyclops reu\xc8\x99e\xc8\x99te s\xc4\x83 \xc8\x9binteasc\xc4\x83, r\xc4\x83nindu-l pe Magneto \xc8\x99i permi\xc8\x9b\xc3\xa2ndu-i lui Wolverine s\xc4\x83 distrug\xc4\x83 ma\xc8\x99in\xc4\x83ria. A\xc8\x99ez\xc3\xa2ndu-\xc8\x99i palma pe fa\xc8\x9ba ei, Wolverine reu\xc8\x99e\xc8\x99te s\xc4\x83 \xc3\xaei transfere abilit\xc4\x83\xc8\x9bile sale regenerative tinerei Rogue, care este pe moarte. Profesorul Xavier \xc3\xae\xc8\x99i revine din com\xc4\x83 \xc8\x99i grupul \xc3\xae\xc8\x99i d\xc4\x83 seama c\xc4\x83 Mystique este vie c\xc3\xa2nd o v\xc4\x83d c\xc4\x83 \xc3\xaei ia locul Senatorului Kelly la \xc8\x99tiri. \xc3\x8encerc\xc3\xa2nd s\xc4\x83 \xc3\xael ajute pe Wolverine s\xc4\x83 afle mai multe despre trecutul s\xc4\x83u, Xavier \xc3\xael trimite la o baz\xc4\x83 militar\xc4\x83 de l\xc3\xa2ng\xc4\x83 lacul Alkali. Xavier \xc3\xael viziteaz\xc4\x83 pe Magneto \xc3\xaen celula sa de \xc3\xaenchisoare de plastic \xc8\x99i am\xc3\xa2ndoi joac\xc4\x83 \xc8\x99ah. Magneto \xc3\xael avertizeaz\xc4\x83 pe prietenul s\xc4\x83u c\xc4\x83 va continua lupta, la care Xavier promite c\xc4\x83 el (\xc8\x99i membrii X-Men) va fi mereu acolo s\xc4\x83 \xc3\xael opreasc\xc4\x83.\n_START_SECTION_\nDezvoltarea proiectului\n_START_PARAGRAPH_\nDin 1989 p\xc3\xa2n\xc4\x83 \xc3\xaen 1990, Stan Lee \xc8\x99i Chris Claremont au purtat discu\xc8\x9bii cu James Cameron \xc8\x99i Carolco Pictures pentru o adaptare a filmului X-Men. \xc3\x8en\xc8\x9belegerea a c\xc4\x83zut c\xc3\xa2nd a plecat Cameron s\xc4\x83 lucreze la Omul-P\xc4\x83ianjen, Carolco a dat faliment \xc8\x99i drepturile asupra filmului au revenit studiourilor Marvel. \xc3\x8en decembrie 1992, Marvel au purtat discu\xc8\x9bii despre vinderea scenariului studiourilor Columbia Pictures dar f\xc4\x83r\xc4\x83 efect. \xc3\x8entre timp, Avi Arad a produs anima\xc8\x9bia X-Men serie TV pentru Fox Kids. Studiourile 20th Century Fox au fost impresionate de succesul spectacolului TV, iar produc\xc4\x83torul Lauren Shuler Donner a cump\xc4\x83rat drepturile filmului \xc3\xaen 1994._NEWLINE_Andrew Kevin Walker a fost angajat s\xc4\x83 scrie scenariul la \xc3\xaenceputul anului 1994. Varianta lui Walker implica faptul c\xc4\x83 Profesorul Xavier \xc3\xael angaja pe Wolverine \xc3\xaen echipa X-Men, care \xc3\xaei cuprindea pe Cyclops, Jean Grey, Iceman, Bestia \xc8\x99i Angel. Fr\xc4\x83\xc8\x9bia Mutan\xc8\x9bilor, care era format\xc4\x83 din Magneto, Sabretooth, Toad, Blob \xc8\x99i Juggernaut \xc3\xaencearc\xc4\x83 s\xc4\x83 cucereasc\xc4\x83 New York-ul, \xc3\xaen timp ce Henry Peter Gyrich \xc8\x99i Bolivar Trask \xc3\xaei atac\xc4\x83 pe X-Men cu trei Sentinele \xc3\xaenalte de 8 feet (2,4\xc2\xa0m). Scenariul se concentreaz\xc4\x83 pe rivalitatea dintre Wolverine \xc8\x99i Cyclops, dar \xc8\x99i asupra \xc3\xaendoielilor de sine ale lui Cyclops, ca \xc8\x99ef de grup pe teren. Parte din povestirea anterioar\xc4\x83 inventat\xc4\x83 pentru Magneto \xc3\xael f\xc4\x83cea responsabil pentru dezastrul de la Chernob\xc3\xa2l. Scenariul cuprindea X-Copter-ul \xc8\x99i Camera Pericolului. Walker a terminat a doua variant\xc4\x83 a scenariului \xc3\xaen iunie 1994._NEWLINE_Mai multe scenarii au fost scrise de John Logan, James Schamus \xc8\x99i Joss Whedon. Whedon a pretins c\xc4\x83 scenariul a fost refuzat din cauza unui \xe2\x80\x9eton cu referire la cultur\xc4\x83\xe2\x80\x9d. Numai dou\xc4\x83 dialoguri din aceast\xc4\x83 variant\xc4\x83 au ap\xc4\x83rut \xc3\xaen film. Unul dintre aceste scenarii au p\xc4\x83strat ideea c\xc4\x83 Magneto transform\xc4\x83 Manhattan-ul \xc3\xaentr-o \xe2\x80\x9e\xc8\x9bar\xc4\x83 a mutan\xc8\x9bilor\xe2\x80\x9d, \xc3\xaen timp ce un alt scenariu a propus o aventur\xc4\x83 romantic\xc4\x83 \xc3\xaentre Wolverine \xc8\x99i Storm. \xc3\x8en 1996, Fox i-au propus lui Michael Chabon s\xc4\x83 scrie un scenariu. Cele \xc8\x99ase pagini ale scenariului lui Chabon s-au concentrat mult asupra dezvolt\xc4\x83rii personajelor, \xc3\xaen special asupra lui Wolverine \xc8\x99i Jubilee. Includea \xc8\x99i personajele Profesorul X, Cyclops, Jean Grey, Nightcrawler, Beast, Iceman \xc8\x99i Storm. Dup\xc4\x83 scenariul lui Chabon, personajele negative trebuiau introduse numai \xc3\xaen al doilea film din serie._NEWLINE_Robert Rodriguez a fost ales s\xc4\x83 regizeze, dar a refuzat oferta. Bryan Singer dorea s\xc4\x83 fac\xc4\x83 un film science fiction dup\xc4\x83 lansarea filmului Suspectul obi\xc8\x99nuit. Fox l-au abordat pe Singer pentru \xc3\x8envierea extratere\xc8\x99trilor, dar produc\xc4\x83torul Tom DeSanto a considerat c\xc4\x83 X-Men va fi o ocazie mai bun\xc4\x83 deoarece era impresionat de modul \xc3\xaen care a regizat Singer \xc3\xaen Suspectul obi\xc8\x99nuit. Singer a refuzat oferta, consider\xc3\xa2nd c\xc4\x83 benzile desenate erau literatur\xc4\x83 lipsit\xc4\x83 de inteligen\xc8\x9b\xc4\x83. P\xc3\xa2n\xc4\x83 \xc3\xaen iulie 1996, Singer refuzase filmul \xc3\xaenc\xc4\x83 de dou\xc4\x83 ori, \xc8\x99i la final a acceptat, dup\xc4\x83 ce a citit benzile desenate \xc8\x99i a urm\xc4\x83rit seria animat\xc4\x83. Temele de idei preconcepute din benzile desenate sem\xc4\x83nau cu ideile lui Singer._NEWLINE_P\xc3\xa2n\xc4\x83 \xc3\xaen decembrie 1996, Singer a fost regizor, \xc3\xaen timp ce Ed Solomon a fost angajat s\xc4\x83 scrie scenariul \xc3\xaen aprilie 1997 \xc8\x99i Singer a filmat Elevul capabil. Atunci a anun\xc8\x9bat Fox c\xc4\x83 filmul va fi lansat de Cr\xc4\x83ciun \xc3\xaen 1998. La sf\xc3\xa2r\xc8\x99itul anului 1997, bugetul era planificat la 60 milioane de dolari. La sf\xc3\xa2r\xc8\x99itul anului 1998, Singer \xc8\x99i DeSanto un scenariu lui Fox, pe care ei \xc3\xael considerau \xe2\x80\x9eperfect\xe2\x80\x9d pentru c\xc4\x83 lua \xc3\xaen \xe2\x80\x9eserios\xe2\x80\x9d temele \xc8\x99i compara\xc8\x9biile dintre Xavier, Magneto, Martin Luther King \xc8\x99i Malcolm X, spre deosebire de alte scenarii. Ei au transformat-o pe Rogue \xc3\xaentr-un personaj important deoarece Singer a recunoscut c\xc4\x83 muta\xc8\x9bia ei, care o face incapabil\xc4\x83 s\xc4\x83 ating\xc4\x83 pe cineva, era cea mai reprezentativ\xc4\x83 pentru starea de mutant. Singer a amestecat atributele lui Kitty Pryde \xc8\x99i Jubilee \xc3\xaentr-o descriere din film a personajului Rogue. Complotul lui Magneto de a-i transforma pe to\xc8\x9bi conduc\xc4\x83torii lumii pentru a accepta c\xc4\x83 mutan\xc8\x9bii amintesc de modul \xc3\xaen care convertirea lui Constantine I la cre\xc8\x99tin\xc4\x83tate s-a pus cap\xc4\x83t persecut\xc4\x83rii primilor cre\xc8\x99tini din Imperiul Roman; analogia a fost eviden\xc8\x9biat\xc4\x83 \xc3\xaentr-o scen\xc4\x83 \xc8\x99tears\xc4\x83 \xc3\xaen care Storm pred\xc4\x83 istoria. Preten\xc8\x9bia senatorului Kelly c\xc4\x83 are o list\xc4\x83 de mutan\xc8\x9bi care locuiesc \xc3\xaen Statele Unite aminte\xc8\x99te de preten\xc8\x9bia similar\xc4\x83 a lui Joseph McCarthy \xc3\xaen ceea ce \xc3\xaei privea pe comuni\xc8\x99ti._NEWLINE_Fox, care pl\xc4\x83nuia un buget de 75 milioane de dolari, a refuzat scenariul, pe care l-au estimat c\xc4\x83 ar costa cu 5 milioane mai mult. Beast, Nightcrawler, Pyro \xc8\x99i Camera Pericolului au fost \xc8\x99ter\xc8\x99i \xc3\xaenainte ca studioul s\xc4\x83 lanseze X-Men. \xc8\x98eful companiei Fox, Thomas Rothman a sus\xc8\x9binut c\xc4\x83 acest lucru va amplifica povestirea, iar Singer a observat c\xc4\x83 faptul c\xc4\x83 au renun\xc8\x9bat la Cmera Pericolului i-au permis s\xc4\x83 se concentreze mai mult asupra altor scene pe care le prefera. Elemente ale personajului Beast, \xc3\xaen special expertiza lui medical\xc4\x83, au fost transferate personajului Jean Grey. Singer \xc8\x99i DeSanto l-au adus pe Christopher McQuarrie din Suspectul obi\xc8\x99nuit \xc8\x99i \xc3\xaempreun\xc4\x83 au scris o alt\xc4\x83 variant\xc4\x83 a scenariului. David Hayter a rescris simultan scenariul, primind singur recunoa\xc8\x99tere pentru scenariu de la Asocia\xc8\x9bia scriitorilor din America, \xc3\xaen timp ce Singer \xc8\x99i DeSanto au primit recunoa\xc8\x99tere pentru povestire.\n_START_SECTION_\nDistribuirea rolurilor\n_START_PARAGRAPH_\nRussell Crowe a fost prima alegere a lui Singer pentru rolul lui Wolverine. Dup\xc4\x83 ce Crowe a refuzat rolul din cauz\xc4\x83 pl\xc4\x83\xc8\x9bii, c\xc3\xa2\xc8\x9biva actori \xc8\x99i-au oferit serviciile pentru acest rol \xc3\xaenainte ca Singer s\xc4\x83 \xc3\xael distribuie pe Dougray Scott. O parte din contractul lui Scott includea o continuare, dar Scott s-a retras din cauza unor conflicte cu Misiune: Imposibil\xc4\x83 II la \xc3\xaenceputul lui octombrie 1999. Hugh Jackman, care era un actor necunoscut la vremea aceea, a fost distribuit cu trei s\xc4\x83pt\xc4\x83m\xc3\xa2ni \xc3\xaenainte de film\xc4\x83ri. Keanu Reeves \xc8\x99i-a exprimat \xc8\x99i el interesul pentru acest rol._NEWLINE_Produc\xc4\x83torul Richard Donner i-a propus lui Patrick Stewart mai \xc3\xaent\xc3\xa2i s\xc4\x83 joace rolul lui Xavier c\xc3\xa2nd filmau \xc3\xaen 1997 Teoria conspira\xc8\x9biei. James Caviezel a fost mai \xc3\xaent\xc3\xa2i distribuit ca Cyclops, dar a renun\xc8\x9bat din cauza unor conflicte cu planificarea filmului Frecven\xc8\x9ba. _NEWLINE_James Marsden nu era obi\xc8\x99nuit cu acest personaj, dar s-a acomodat dup\xc4\x83 ce a citit variate reviste cu benzi desenate. Marsden \xc8\x99i-a modelat modul de interpretare similar cu al unui cerceta\xc8\x99. Eric Mabius \xc8\x99i-a exprimat interesul pentru rolul lui Cyclops. Angela Bassett a fost abordat\xc4\x83 pentru a juca rolul personajului Storm la sf\xc3\xa2r\xc8\x99itul anului 1997, ca \xc8\x99i Janet Jackson. Anna Paquin a renun\xc8\x9bat la rolul principal din Tarta \xc3\xaen favoarea filmului X-Men. Terrence Stamp a fost luat \xc3\xaen considerare pentru acest rol. Thomas Jane a refuzat rolul.\n_START_SECTION_\nFilm\xc4\x83rile\n_START_PARAGRAPH_\nLa \xc3\xaenceput, data \xc3\xaenceperii film\xc4\x83rilor a fost mijlocul anului 1999, iar data lans\xc4\x83rii era hot\xc4\x83r\xc3\xa2t\xc4\x83 pentru Cr\xc4\x83ciun 2000, dar Fox a mutat data lans\xc4\x83rii filmului X-Men p\xc3\xa2n\xc4\x83 \xc3\xaen iunie. Steven Spielberg avusese \xc3\xaen program s\xc4\x83 filmeze Raportul minorit\xc4\x83\xc8\x9bilor pentru lansare \xc3\xaen iunie 2000, dar a ales s\xc4\x83 filmeze I.A. Inteligen\xc8\x9ba artificial\xc4\x83 \xc8\x99i Fox a avut nevoie de un film \xc3\xaen loc. Acest lucru \xc3\xaensemna c\xc4\x83 Singer trebuia s\xc4\x83 termine X-Men cu \xc8\x99ase luni mai devreme dec\xc3\xa2t era programat, de\xc8\x99i film\xc4\x83rile fuseser\xc4\x83 \xc3\xaent\xc3\xa2rziate. Data lans\xc4\x83rii a fost apoi mutat\xc4\x83 \xc3\xaen 14 iulie 14._NEWLINE_Film\xc4\x83rile auavut loc din 22 septembier 1999 p\xc3\xa2n\xc4\x83 \xc3\xaen 3 martie 2000 \xc3\xaen Toronto \xc8\x99i \xc3\xaen Hamilton, Ontario. Loca\xc8\x9biile includeau Central Commerce Collegiate, Distillery District \xc8\x99i Canadian Warplane Heritage Museum. Casa Loma, Roy Thomson Hall \xc8\x99i Metro Hall au fost folosi\xc8\x9bi pentru interioarele din X-Mansion, \xc3\xaen timp ce Parkwood Estate a fost ales pentru exterioare. Pentru scenele din sta\xc8\x9bia de trenuri au fost folosite Toronto Union Station \xc8\x99i Hamilton GO Centre. Spencer Smith Park a fost folosit pentru Liberty Island. Un model la scar\xc4\x83 redus\xc4\x83 a fost folosit pentru Statuia Libert\xc4\x83\xc8\x9bii.\n_START_SECTION_\nProiectul \xc8\x99i efectele speciale\n_START_PARAGRAPH_\nCei care au f\xc4\x83cut filmul au hot\xc4\x83r\xc3\xa2t s\xc4\x83 nu repete costumele membrilor echipei X-Men a\xc8\x99a cum erau \xc3\xaen benzile desenate. Stan Lee \xc8\x99i Chris Claremont au sus\xc8\x9binut aceast\xc4\x83 hot\xc4\x83r\xc3\xa2re. Claremont a glumit, \xe2\x80\x9epo\xc8\x9bi face acest lucru pe un desen, dar c\xc3\xa2nd \xc3\xaei \xc3\xaembraci pe oameni, este nepl\xc4\x83cut!\xe2\x80\x9d Produc\xc4\x83torul \xc8\x99i scenaristul Tom DeSanto a sprijinit ini\xc8\x9bial folosirea paletei de culori din benzile desenate \xc3\xaen care predomin\xc4\x83 albastrul \xc8\x99i galbenul, \xc3\xaens\xc4\x83 dup\xc4\x83 ce a v\xc4\x83zut testele, a declarat: \xe2\x80\x9eNu, culoarea aceea pur \xc8\x99i simplu nu se potrive\xc8\x99te.\xe2\x80\x9d \xc3\x8en ciuda faptului c\xc4\x83 au primit aprecieri favorabile din partea unor asocia\xc8\x9bi varia\xc8\x9bi de la Marvel Comics pentru proiectarea costumului negru, fanii de pe internet au avut totu\xc8\x99i emo\xc8\x9bii negative c\xc3\xa2nd se filma X-Men. Pentru a recunoa\xc8\x99te pl\xc3\xa2ngerile fanilor, Singer a ad\xc4\x83ugat replica lui Cyclops \xe2\x80\x9eCe ai prefera, spandex galben?\xe2\x80\x9d \xe2\x80\x93 c\xc3\xa2nd se pl\xc3\xa2nge Wolverine c\xc4\x83 trebuie s\xc4\x83 poarte uniforme ca ceilal\xc8\x9bi \xe2\x80\x93 \xc3\xaen timpul film\xc4\x83rilor. Singer a observat c\xc4\x83 pielea neagr\xc4\x83 durabil\xc4\x83 era mai potrivit\xc4\x83 pentru ca echipa X-Men s\xc4\x83 poarte ca haine de protec\xc8\x9bie._NEWLINE_Ghearele lui Wolverine necesitau o form\xc4\x83 din silicon a bra\xc8\x9bului actorului Hugh Jackman \xc8\x99i 700 de versiuni pentru Jackman \xc8\x99i cascadorii care l-au dublat \xc3\xaen scenele periculoase. A fost nevoie de nou\xc4\x83 ore pentru a aplica machiajul prostetic pentru Rebecca Romijn. Ea nu avea voie s\xc4\x83 bea vin, s\xc4\x83 foloseasc\xc4\x83 creme de piele sau s\xc4\x83 zboare cu avionul cu o zi \xc3\xaenainte de film\xc4\x83ri, pentru c\xc4\x83 ar fi provocat schimb\xc4\x83ri \xc3\xaen chimia corpului ei, f\xc4\x83c\xc3\xa2nd s\xc4\x83 cad\xc4\x83 cele 110\xc2\xa0prostetice aplicate pe pielea ei. \xc3\x8entre filmarea scenelor, departamentul de machiaj a \xc8\x9binut-o pe Romijn izolat\xc4\x83 \xc3\xaentr-o camer\xc4\x83 f\xc4\x83r\xc4\x83 ferestre pentru a asigura p\xc4\x83strarea secretului. Romijn a declarat: \xe2\x80\x9eNu am avut aproape deloc contact cu restul distribu\xc8\x9biei; a fost ca \xc8\x99i cum f\xc4\x83ceam un film diferit de ceilal\xc8\x9bi. A fost groaznic.\xe2\x80\x9d_NEWLINE_La sf\xc3\xa2r\xc8\x99itul anilor 1990, imaginile generate pe calculator erau folosite mai mult. Singer a vizitat decorurile de la R\xc4\x83zboiul stelelor - Episodul I: Amenin\xc8\x9barea fantomei \xc8\x99i Titanic pentru a \xc3\xaen\xc8\x9belege efectele practice \xc8\x99i digitale. Film\xc4\x83rile \xc3\xaencepuser\xc4\x83 f\xc4\x83r\xc4\x83 a angaja o companie pentru efecte speciale. Digital Domain, Cinesite, Kleiser-Walczak Construction, Hammerhead Production, Matte World Digital, CORE \xc8\x99i POP au fost angajate \xc3\xaen decembrie 1999. Administratorul efectelor speciale, Mike Fink, a recunoscut c\xc4\x83 a fost nemul\xc8\x9bumit cu ceea ce a f\xc4\x83cut \xc3\xaen la X-Men \xc3\xaen 2003, \xc3\xaen ciuda faptului c\xc4\x83 aproape a fost nominalizat la Premiul Academiei pentru efecte vizuale._NEWLINE_Regizorul tehnic al Domeniului Digital, Sean C. Cunningham \xc8\x99i compozitorul principal, Claas Henke, l-au transformat pe Bruce Davison \xc3\xaentr-o figur\xc4\x83 lichid\xc4\x83 pentru scena muta\xc8\x9biei personajului Kelly. Cunningham a spus: \xe2\x80\x9eErau multe straturi digitale: ap\xc4\x83 f\xc4\x83r\xc4\x83 refrac\xc8\x9bie, ap\xc4\x83 \xc3\xaentunecat\xc4\x83, pielea fiind uneori iluminat\xc4\x83 sau nu sau piele lipicioas\xc4\x83. C\xc3\xa2nd au fost adunate, a fost nevoie de 39 de ore pentru cadru.\xe2\x80\x9d Ei au luat \xc3\xaen considerare s\xc4\x83 filmeze organele interne ale lui Kelly \xc3\xaen timpul transform\xc4\x83rii, \xe2\x80\x9edar a fost prea groaznic\xe2\x80\x9d, dup\xc4\x83 spusele lui Cunningham.\n_START_SECTION_\nColoana sonor\xc4\x83\n_START_PARAGRAPH_\nSinger i-a cerut lui John Williams s\xc4\x83 compun\xc4\x83 coloana sonor\xc4\x83, dar Williams a refuzat oferta din cauza unor c\xc4\x83 conflicte \xc3\xaen privin\xc8\x9ba programului. John Ottman a fost la \xc3\xaenceput ales s\xc4\x83 fie compozitor. Michael Kamen a fost angajat \xc3\xaen cele din urm\xc4\x83.\n_START_SECTION_\nPromovarea filmului \xc8\x99i \xc3\xaencas\xc4\x83ri\n_START_PARAGRAPH_\n\xc3\x8en ziua de 1 iunie 2000, Marvel a publicat o continuare a benzilor desenate X-Men, intitulat\xc4\x83 X-Men: \xc3\x8enceputurile, revel\xc3\xa2nd povestirile din trecutul lui Magneto, Rogue \xc8\x99i Wolverine. Exista \xc8\x99i o adaptare a benzilor desenate bazat\xc4\x83 pe film. Studiourile Marvel contau pe succesul filmului X-Men pentru a lansa alte filme (Omul p\xc4\x83ianjen, Cei patru fantastici, Hulk \xc8\x99i Temerarul). X-Men a fost lansat \xc3\xaen 3,025\xc2\xa0 \xc3\xaen cinematografele din America de Nord \xc3\xaen 14 iulie 2000, c\xc3\xa2\xc8\x99tig\xc3\xa2nd 54,471,475 dolari \xc3\xaen weekend-ul premierei. Filmul a str\xc3\xa2ns 157.3 milioane dolari \xc8\x99i 139.0 milioane dolari \xc3\xaen alte \xc8\x9b\xc4\x83ri, av\xc3\xa2nd un total \xc3\xaen toat\xc4\x83 lumea de 296.3 milioane dolari. X-Men a fost al nou\xc4\x83lea film cu cele mai mari \xc3\xaencas\xc4\x83ri din 2000. Filmul a avut \xc3\xaencas\xc4\x83ri de 50 milioane dolari \xc3\xaen v\xc3\xa2nz\xc4\x83rile de casete video. Succesul filmului X-Men (al\xc4\x83turi de Blade) a \xc3\xaenceput o reapari\xc8\x9bie_NEWLINE_a genului benzilor desenate \xc8\x99i a filmelor cu supereroi.\n_START_SECTION_\nRecenziile\n_START_PARAGRAPH_\nPe baza celor 143 de revizii colec\xc8\x9bionate de Rotten Tomatoes, 80% au fost pozitive, cu \xc3\xaen\xc8\x9belegerea c\xc4\x83 \xe2\x80\x9epovestirea [este] fidel\xc4\x83 benzilor desenate \xc8\x99i \xc3\xaen timp ce filmul e posibil s\xc4\x83 fie centrat prea mult asupra personajului Wolverine, are o energie ciudat\xc4\x83 care \xc3\xaei va \xc3\xaenc\xc3\xa2nta cu siguran\xc8\x9b\xc4\x83 pe to\xc8\x9bi cei care vor vedea filmul \xc3\xaen vara aceasta\xe2\x80\x9d. 60% dintre cele 30 de recenzii populare au fost pozitive. Prin compara\xc8\x9bie, Metacritic a colec\xc8\x9bionat un scor mediu de 64/100 din 33 de recenzii._NEWLINE_Kenneth Turan a considerat c\xc4\x83 \xe2\x80\x9eat\xc3\xa2t de multe se \xc3\xaent\xc3\xa2mpl\xc4\x83 \xc3\xaenc\xc3\xa2t sim\xc8\x9bi c\xc4\x83 e nevoie de o continuare ca recompens\xc4\x83 pentru c\xc4\x83 ai urm\xc4\x83rit totul. \xc3\x8en timp ce X-Men nu impresioneaz\xc4\x83 publicul a\xc8\x99a ca Matrix, este o oper\xc4\x83 des\xc4\x83v\xc3\xa2r\xc8\x99it\xc4\x83 care merit\xc4\x83 urm\xc4\x83rit\xc4\x83.\xe2\x80\x9d James Berardinelli de la ReelReviews.net, un fan al benzilor desenate X-Men, credea c\xc4\x83 filmul este bine f\xc4\x83cut, cu o expozi\xc8\x9biune echilibrat\xc4\x83, cu o dezvoltare bun\xc4\x83 a personajelor \xc8\x99i cu o ac\xc8\x9biune accentuat\xc4\x83 prin folosirea efectelor speciale. Subiectul filmului \xc8\x99i rela\xc8\x9biile dintre personaje nu sunt greu de urm\xc4\x83rit, filmul nu cade \xc3\xaen capcana de a pierde timp explic\xc3\xa2nd lucruri care nu au nevoie de explica\xc8\x9bie. Unii fani ai filmului X-Men cred c\xc4\x83 filmul este un succes \xc8\x99i al\xc8\x9bii cred c\xc4\x83 nu este\xe2\x80\x9d. Desson Thomson de la The Washington Post a comentat c\xc4\x83 \xe2\x80\x9eFilmul este pl\xc4\x83cut la suprafa\xc8\x9b\xc4\x83, dar cred c\xc4\x83 mul\xc8\x9bi oameni, chiar \xc8\x99i cei conservator, vor fi mai pu\xc8\x9bin entuziasma\xc8\x9bi de ceea ce se afl\xc4\x83 sau nu se afl\xc4\x83 \xc3\xaen interior\xe2\x80\x9d._NEWLINE_Roger Ebert de la Chicago Sun-Times a spus c\xc4\x83 \xe2\x80\x9ei-a pl\xc4\x83cut acest film \xc8\x99i a\xc8\x99tepta mereu s\xc4\x83 se \xc3\xaent\xc3\xa2mple ceva cu adev\xc4\x83rat interesant. C\xc3\xa2nd nu s-a \xc3\xaent\xc3\xa2mplat nimic, tot nu mi-a displ\xc4\x83cut; presupun c\xc4\x83 membrii echipei X-Men \xc3\xae\xc8\x99i vor dezvolta \xc3\xaen continuare personalitatea \xc3\xaentr-o continuare a filmului, cu ac\xc8\x9biune anterioar\xc4\x83 \xc8\x99i poate c\xc4\x83 vor avea \xc8\x99i timpul necesar pentru a se implica \xc3\xaen povestire. Nu e nicio \xc3\xaendoial\xc4\x83 c\xc4\x83 fanii benzilor desenate vor \xc3\xaen\xc8\x9belege aluziile subtile \xc8\x99i tr\xc4\x83s\xc4\x83turile potrivite de caracter; ei ar trebui s\xc4\x83 r\xc4\x83m\xc3\xa2n\xc4\x83 \xc3\xaen foaier dup\xc4\x83 fiecare premier\xc4\x83 pentru a r\xc4\x83spunde la \xc3\xaentreb\xc4\x83ri.\xe2\x80\x9d Peter Travers de la Rolling Stone a observat, \xe2\x80\x9eDac\xc4\x83 este un film despre Wolverine, orice membru sau membr\xc4\x83 a echipei X-Men care nu se \xc3\xaencadreaz\xc4\x83 direct \xc3\xaen povestirea lui a o confesiune scurt\xc4\x83. \xc3\x8en rolul Storm, Halle Berry poate face trucuri frumoase cu starea atmosferic\xc4\x83, dar rolul este pe aripile v\xc3\xa2ntului. Este aiurea c\xc4\x83 Stewart \xc8\x99i McKellen, doi actori de primul rang, sunt folosi\xc8\x9bi prea pu\xc8\x9bin.\xe2\x80\x9d\n_START_SECTION_\nPremii\n_START_PARAGRAPH_\nFilmul a fost nominalizat la Premiul Hugo pentru cea mai dramatic\xc4\x83 prezentare, dar a pierdut \xc8\x99i filmul Crouching Tiger, Hidden Dragon a c\xc3\xa2\xc8\x99tigat. X-Men a avut succes la Premiile Saturn. A c\xc3\xa2\xc8\x99tigat categoriile pentru premiul Saturn pentru cel mai bun film de \xc8\x99tiin\xc8\x9b\xc4\x83 \xc8\x99i imagina\xc8\x9bie, Premiul Saturn pentru cea mai bun\xc4\x83 regie (Singer), Premiul Saturn pentru cel mai bun scenariu, Premiul Saturn pentru cel mai bun costum, Premiul Saturn pentru cel mai bun actor (Hugh Jackman) \xc8\x99i Premiul Saturn pentru cea mai bun\xc4\x83 actti\xc8\x9b\xc4\x83 \xc3\xaen rol secundar (Rebecca Romijn). Nominaliz\xc4\x83rile includeau Premiul Saturn pentru cea mai bun\xc4\x83 interpretare a unui actor t\xc3\xa2n\xc4\x83r (Anna Paquin), Premiul Saturn pentru cel mai bun actor \xc3\xaen rol secundar (Patrick Stewart), Premiul Saturn pentru cele mai bune efecte speciale \xc8\x99i Premiul Saturn pentru cel mai bun machiaj. Cititorii revistei Empire l-au votat pe Singer ca cel mai bun regizor.'